ข้อบัญญัติองค์การบริหารส่วนตำบลในเมืองข้อบัญญัติองค์การบริหารส่วนตำบลในเมืองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลในเมืองอำเภอพิมาย จังหวัดนครราชสีมาพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลในเมืองโดยความเห็นชอบของสภาองค์การบริหารส่วนตำบลในเมืองและนายอำเภอพิมาย จึงตราข้อบัญญัติขึ้นไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลในเมือง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลในเมือง อำเภอพิมาย จังหวัดนครราชสีมา พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบัญญัติองค์การบริหารส่วนตำบลในเมืองเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลในเมือง อำเภอพิมายจังหวัดนครราชสีมา พ.ศ. ๒๕๕๖ข้อ ๔ ในข้อบัญญัตินี้บริเวณที่ ๑ หมายความว่าพื้นที่บริเวณที่กำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัย ดังต่อไปนี้๑.๑ ด้านเหนือ จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๒๐๖(เดิม)ด้านตะวันออก จดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๒๐๖(เดิม)ด้านใต้ จดถนนสาธารณะเลียบแม่น้ำมูลฟากเหนือด้านตะวันตก จดถนนสาธารณะ ฟากตะวันออกที่อยู่ห่างจากแยกทางหลวงแผ่นดินหมายเลข ๒๐๖ (เดิม) กับทางหลวงแผ่นดินหมายเลข ๒๐๖ตอนเลี่ยงเมือง ไปทางทิศตะวันออกระยะ ๔๐๐ เมตร๑.๒ ด้านเหนือ จดถนนเลียบศูนย์ราชการอำเภอพิมาย ฟากใต้ และถนนสาธารณะไปบ้านขามฟากใต้ด้านตะวันออก จดลำจักราช ฝั่งตะวันตก และจดถนนสาธารณะไปบ้านขามที่ตั้งฉากกับทางหลวงชนบท นม. ๓๐๓๖ ฟากตะวันตก และจดเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๒๐๖ ตอนเลี่ยงเมืองและจดเขตทางหลวงแผ่นดินหมายเลข ๒๐๖ ตอนเลี่ยงเมืองฟากตะวันตกด้านใต้ จดถนนเลียบคลองส่งน้ำฟากเหนือด้านตะวันตก จดเส้นขนานระยะ ๑๐๐ เมตรกับศูนย์กลางถนนสาธารณะไปบ้านขามที่ตั้งฉากกับทางหลวงชนบท นม. ๓๐๓๖และจดเส้นขนานระยะ ๗๐๐ เมตร กับศูนย์กลางทางหลวงแผ่นดินหมายเลข ๒๐๖ ตอนเลี่ยงเมือง๑.๓ ด้านเหนือ จดเส้นขนานระยะ ๑๐๐ เมตรกับศูนย์กลางทางหลวงชนบท นม. ๓๐๑๐ด้านตะวันออก จดคลองส่งน้ำ ฟากตะวันตกและถนนสาธารณะไปบ้านจำนงภูมิเวทด้านใต้ จดเส้นขนานระยะ๕๕๐ เมตร กับศูนย์กลางทางหลวงชนบท นม. ๓๐๑๐ด้านตะวันตก จดเส้นขนานระยะ ๑๐๐ เมตร กับศูนย์กลางทางหลวงชนบท นม.๓๐๑๐ และเส้นขนานระยะ ๑๐๐ เมตร กับถนนสาธารณะไปบ้านจำนงพัฒนาบริเวณที่ ๒ หมายความว่าพื้นที่บริเวณที่กำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัยกึ่งพาณิชยกรรมดังต่อไปนี้ด้านเหนือ จดคลองซอยของแม่น้ำมูล ฝั่งใต้ด้านตะวันออก จดลำจักราช ฝั่งตะวันตกด้านใต้ จดเส้นตั้งฉากระยะ๘๐๐ เมตร จากแยกทางหลวงชนบท นม. ๓๐๓๖ กับทางหลวงแผ่นดินหมายเลข ๒๐๖ ตอนเลี่ยงเมืองและศาลแขวงนครราชสีมาด้านตะวันตก จดเส้นขนานระยะ ๘๐๐ เมตรกับศูนย์กลางทางหลวงแผ่นดินหมายเลข ๒๐๖ ตอนเลี่ยงเมืองบริเวณที่ ๓ หมายความว่าพื้นที่ที่กำหนดเป็นพื้นที่ควบคุมเพื่อการอนุรักษ์ทางประวัติศาสตร์และวัฒนธรรมท้องถิ่นให้เป็นย่านการใช้อาคารประเภทอยู่อาศัยที่สอดคล้องกับเอกลักษณ์ของพื้นที่ ดังต่อไปนี้๓.๑ ด้านเหนือ จดแนวเขตเทศบาลตำบลพิมาย ทางทิศใต้ด้านตะวันออก จดลำน้ำเค็ม ฝั่งตะวันตกและแนวเขตองค์การบริหารส่วนตำบลในเมืองทางทิศตะวันออกด้านใต้ จดทางหลวงแผ่นดินหมายเลข๒๑๗๕ ฟากเหนือด้านตะวันตก จดทางหลวงแผ่นดินหมายเลข ๒๐๖ ฟากตะวันออกและลำจักราช ฝั่งตะวันออก๓.๒ ด้านเหนือ จดเส้นขนานระยะ ๒๕๐ เมตรกับศูนย์กลางถนนองค์การบริหารส่วนจังหวัดนครราชสีมา - บ้านวังหินและทางหลวงแผ่นดินหมายเลข ๒๑๗๕ ฟากใต้ด้านตะวันออก จดแนวเขตองค์การบริหารส่วนตำบลในเมืองทางทิศตะวันออกด้านใต้ จดถนนสาธารณะไปบ้านวังหินฟากเหนือด้านตะวันออก จดลำจักราช ฝั่งตะวันออก ถนนสาธารณะไปประตูกั้นน้ำวังหิน ฟากตะวันออกบริเวณที่ ๔ หมายความว่าพื้นที่กำหนดไว้สำหรับการอนุรักษ์ชนบทและเกษตรกรรม ให้เป็นย่านการใช้อาคารเพื่อการเกษตรหรือเกี่ยวข้องกับเกษตรกรรมการชลประทาน และอาคารอยู่อาศัยในพื้นที่เกษตรกรรม ดังต่อไปนี้๔.๑ ด้านเหนือ จดคลองนางเหริญ ฝั่งใต้และแนวเขตองค์การบริหารส่วนตำบลในเมืองทางทิศเหนือด้านตะวันออก จดแนวเขตองค์การบริหารส่วนตำบลในเมืองทางทิศตะวันออก และแม่น้ำมูลฝั่งตะวันตกด้านใต้ จดแม่น้ำมูลฝั่งเหนือด้านตะวันตก จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒๐๖ (เดิม) และถนนสาธารณะไปคลองนางเหริญฟากตะวันออก๔.๒ ด้านเหนือ จดแม่น้ำมูล ฝั่งใต้ด้านตะวันออก จดแนวเขตองค์การบริหารส่วนตำบลในเมืองทางทิศตะวันออกด้านใต้ จดลำห้วยสาธารณะฝั่งเหนือด้านตะวันตก จดแนวเขตเทศบาลตำบลพิมายทางทิศตะวันออก๔.๓ ด้านเหนือ จดถนนเลียบคลองส่งน้ำ ฟากใต้ด้านตะวันออก จดลำจักราช ฝั่งตะวันตกด้านใต้ จดลำจักราชฝั่งตะวันตกด้านตะวันตก จดแนวเขตองค์การบริหารส่วนตำบลในเมืองทางทิศตะวันตกบริเวณที่ ๕ หมายความว่าพื้นที่ในเขตองค์การบริหารส่วนตำบล ยกเว้นพื้นที่ในบริเวณที่ ๑ บริเวณที่ ๒บริเวณที่ ๓ และบริเวณที่ ๔โดยกำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัยในพื้นที่ชนบทและเกษตรกรรมทั้งนี้ พื้นที่บริเวณที่ ๑ บริเวณที่ ๒บริเวณที่ ๓ บริเวณที่ ๔ และบริเวณที่ ๕ ปรากฏตามแผนที่ท้ายข้อบัญญัตินี้ข้อ ๕ ภายในบริเวณที่ ๑ห้ามบุคคลผู้ใดก่อสร้างอาคาร ดังต่อไปนี้(๑) โรงงานจำพวกที่ ๓ตามพระราชบัญญัติโรงงาน พ.ศ. ๒๕๓๕(๒) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๔) โรงซื้อขายเศษวัสดุ(๕) โรงฆ่าสัตว์(๖) โรงกำจัดมูลฝอย(๗) อาคารที่ใช้สำหรับการขุด ดูด ตัก ลอกดินหรือทราย เพื่อการค้าข้อ ๖ ภายในบริเวณที่ ๒ห้ามบุคคลผู้ใดก่อสร้างอาคาร ดังต่อไปนี้(๑) โรงงานจำพวกที่ ๓ ตามพระราชบัญญัติโรงงาน พ.ศ. ๒๕๓๕(๒) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๔) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างทดแทนของเดิม(๕) โรงซื้อขายเศษวัสดุ(๖) โรงฆ่าสัตว์(๗) โรงกำจัดมูลฝอย(๘) อาคารที่ใช้สำหรับการขุด ดูด ตัก ลอกดินหรือทราย เพื่อการค้าข้อ ๗ ภายในบริเวณที่ ๓กำหนดห้ามก่อสร้างอาคารไว้สองบริเวณ ดังต่อไปนี้(๑) บริเวณที่ ๓.๑ ห้ามบุคคลผู้ใดก่อสร้างอาคาร ดังต่อไปนี้(๑.๑) โรงงานจำพวกที่ ๓ ตามพระราชบัญญัติโรงงาน พ.ศ. ๒๕๓๕(๑.๒)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๑.๓) โรงฆ่าสัตว์(๑.๔) โรงกำจัดมูลฝอย(๑.๕) อาคารที่ใช้สำหรับการขุด ดูด ตัก ลอกดินหรือทราย เพื่อการค้า(๒) บริเวณที่ ๓.๒ ห้ามบุคคลผู้ใดก่อสร้างอาคาร ดังต่อไปนี้(๒.๑) โรงงานจำพวกที่ ๓ ตามพระราชบัญญัติโรงงาน พ.ศ. ๒๕๓๕(๒.๒)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๒.๓) อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๒.๔) โรงฆ่าสัตว์(๒.๕) โรงกำจัดมูลฝอย(๒.๖) อาคารที่ใช้สำหรับการขุด ดูด ตัก ลอกดินหรือทราย เพื่อการค้าข้อ ๘ ภายในบริเวณที่ ๔ห้ามบุคคลผู้ใดก่อสร้างอาคาร ดังต่อไปนี้(๑) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๒) โรงกำจัดมูลฝอย(๓) อาคารที่ใช้สำหรับการขุด ดูด ตัก ลอกดินหรือทราย เพื่อการค้าข้อ ๙ ภายในบริเวณที่ ๕ห้ามบุคคลผู้ใดก่อสร้างอาคาร ดังต่อไปนี้(๑)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๒) อาคารที่ใช้สำหรับการขุด ดูด ตัก ลอกดินหรือทราย เพื่อการค้าข้อ ๑๐ ภายในบริเวณพื้นที่ที่กำหนดไว้ตามข้อ๕ ข้อ ๖ ข้อ ๗ ข้อ ๘ และข้อ ๙ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ ข้อ ๖ ข้อ ๗ ข้อ๘ และข้อ ๙ข้อ ๑๑ อาคารที่มีอยู่แล้วในพื้นที่ที่กำหนดตามข้อ๕ ข้อ ๖ ข้อ ๗ ข้อ ๘ และข้อ ๙ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ ข้อ ๖ ข้อ ๗ ข้อ ๘ และข้อ ๙ข้อ ๑๒ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๓ ให้นายกองค์การบริหารส่วนตำบลในเมืองรักษาการตามข้อบัญญัตินี้ประกาศณ วันที่ ๒๒ กันยายน พ.ศ. ๒๕๕๘บรรเจิดสอพิมายนายกองค์การบริหารส่วนตำบลในเมือง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลในเมืองเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลในเมืองอำเภอพิมาย จังหวัดนครราชสีมา พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๙ ตุลาคม ๒๕๕๘ปุณิกา/ผู้ตรวจ๙ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๕๔ ง/หน้า ๑๒/๑๕ ตุลาคม ๒๕๕๘